SHANNON KAISER

VISSZATÉRÉS
ÖNMAGADHOZ

11 SPIRITUÁLIS LECKE
A RENDÍTHETETLEN BELSŐ BÉKÉÉRT

ÉDESVÍZ KIADÓ
BUDAPEST

A fordítás az alábbi kiadás alapján készült:

Shannon Kaiser / RETURN TO YOU,

11 Spiritual lessons for unshakable inner peace

Sounds True, Inc., 413 S. Arthur Avenue, Louisville, CO 80027 U.S.A., 2022

Fordító

Szilágyi Eszter

Szerkesztő

Tóth Gábor

Copyright © Sounds True, Inc., 2022

Hungarian translation © Szilágyi Eszter, 2022

Hungarian edition © Édesvíz Kft., 2022

Cover design © Édesvíz Kft., 2022

Minden jog fenntartva.

A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

ÉDESVÍZ KIADÓ, BUDAPEST

Felelős kiadó Novák András igazgató

Főszerkesztő és gyártásvezető Dudich Ákos

Tipográfia Alinea Kft.

Borítót készítette eyelab.dk

Elektronikus formátum
Békyné Kiss Adrien

EPUB ISBN 978-963-507-324-5

MOBI ISBN 978-963-507-325-2

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az ebook kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

TARTALOMJEGYZÉK

BEVEZETÉS

1. LECKE: Egy iskolában vagyunk, amit úgy hívnak: Föld bolygó

2. LECKE: Ha nem mész befelé, csak a semmit markolod

3. LECKE: A hit a félelemtől való megszabadulás

4. LECKE: Valóságodat a meggyőződéseid teremtik

5. LECKE: Mindenki a saját útját járja

6. LECKE: Lelked négy évszaka

7. LECKE: Életed rendeltetése a személyes fejlődésed

8. LECKE: Ahhoz, hogy kapj, el kell engedned

9. LECKE: Az Univerzum a mozgást jutalmazza

10. LECKE: Ami valós, azt semmi nem fenyegetheti

11. LECKE: Minden Szeretet

FORRÁSOK

Térj vissza a naplódhoz

Mantrák

Imák

Meditációk

KÖSZÖNETNYILVÁNÍTÁS

A SZERZŐRŐL

Valamennyi

ismert és ismeretlen, látható és láthatatlan, a múltban, a jelenben és a jövőben élő

tanáromnak, mentoromnak és iránymutatómnak.

Köszönöm.

A KÖNYV FORRÁSAI

A Visszatérés önmagadhoz egy intenzív folyamat. Segít újra kapcsolatba lépned igazi természeteddel. Saját személyes utam inspirálta a megírását – az út, amelyre azért léptem rá, hogy még a legzavarosabb időkben is ráleljek a megingathatatlan belső békére. A megingathatatlan belső békéhez vezető tizenegy spirituális leckén kívül több módszert is bemutatok, amiket egymással kombinálva is használhatsz.

A „Belső béke érzése” hangmeditációt

INGYEN letöltheted, hogy nap mint nap ráhangolódhass a békére. Ehhez látogass el a www.playwiththeworld.com/feelinginnerpeacemeditation weboldalra.

„Fedezd fel saját intuíciós stílusodat” teszt

Mindannyiunkhoz másképp beszél saját belső iránymutató rendszerünk, ezért készítettem egy tesztet, amivel megismerheted a sajátodat (lásd a 49. oldalon). A tesztet az interneten is megtalálod, az eredményét pedig e-mailben is megkaphatod.

Látogass el a www.playwiththeworld.com/discover-your-unique-intuition-style-quiz/ weboldalra.

Kérdések, amiket feltehetsz magadnak (Naplóírás)

A naplóírás nagyon hatékonyan segíti az önreflexiót és a belső fejlődést. Minden lecke végén kulcskérdéseket sorolok fel, amiket feltehetsz magadnak. Ha időt szánsz arra, hogy elmerengj rajtuk, nagyobb békével és könnyebben kerülhetsz kapcsolatba valódi természeteddel.

Mantrák

A mantrák (vagy affirmációk) hatékonyan segítik abban az agyat, hogy újra a jó érzésekre koncentráljon. Több fontos mantrát is bemutatok a könyvben, ezeket összegyűjtve megtalálod a könyv végén.

Az élet igazságai

A könyv olvasása során Életigazságokként megfogalmazott kulcsmondatokkal is találkozni fogsz. Ezek fontos üzenetek és reflexiók, melyek segítenek a folyamat során. Készíthetsz egy fotót róluk, amit elmenthetsz a telefonodon, hogy mindennap útmutatást adjon. De posztolhatod a közösségi oldalakon is, elküldheted a barátaidnak, vagy egyszerűen felragaszthatod az álomtábládra. A cél az, hogy a ráhangolódás eszközeként használd őket.

Unshakable Inner Peace Oracle Cards („Megingathatatlan belső béke” jóskártyák)

A jóskártyák használata lehetővé teszi, hogy felfedj és megvilágíts minden részletet, ami az utaddal kapcsolatos, és ráhangolódj a benned rejlő legmagasabb jóra. Készítettem egy teljes pakli jóskártyát (a Sounds True segítségével), hogy megosszam a leckék alapvető tanításait és a folyamat elveit, és hogy segítsek neked gyakorolni könyvem üzeneteit.

A kártyapaklihoz tartozik egy 144 oldalas részletes útmutató is, ami egyértelmű utasításokat és egy naplóírást segítő részt is tartalmaz (kérdéseket, amiket napi rendszerességgel feltehetsz magadnak). Ehhez látogass el a www.unshakableinnerpeaceoraclecards.com weboldalra.

Imák

A szövegben lévő imák gyűjteményét is a könyv végén találod meg.

Meditációs gyakorlatok

A könyvben irányított meditációs gyakorlatokat is találsz. Ezek támogatják a leckében leírtakat, és elmélyítik a tanításokat. A meditációs gyakorlatokat a könyv végén is megtalálod.

Szeretetünk vagy félelmünk szintje
határozza meg valóságunk állapotát.

STEPHEN RICHARDS

BEVEZETÉS

„Nem hiszem el, hogy már megint ez történik! – kiáltottam. – Hogy kerültem megint ide?” 2019 ősze volt, és egy nemzetközi könyvturnén vettem részt legújabb könyvem, a Kalandok a léleknek kapcsán. Fel voltam dobva, jó kedvem volt, és teljesen odáig voltam attól, milyen jól sikerült minden. Egy este, miután az autentikus életöröm kereséséről beszéltem egy csoportnak, visszatértem a hotelszobámba, és megtörtént: hirtelen rám tört a pánik és a félelem. Alig kaptam levegőt, elhomályosult a látásom, és mély, marcangoló érzést éreztem a gyomromban. Sírni kezdtem, és azonnal tudtam, hogy szorongásos rohamom van. A gondolataim villámgyorsan cikáztak a fejemben. Olyan volt, mint egy lavina, ami mindent elpusztít, ami csak az útjába kerül. Nem tudtam megállítani. Aggódni kezdtem: „Mi van, ha ez az egész elmúlik? Ha szertefoszlik az írásról, az utazásról, a beszédekről és az arról szőtt álmom, hogy a tanításommal másokat szolgálhatok? Hiszen ezért élek! Mi van, ha mindez elmúlik valamiért?” Az egóm azt kiabálta: „Mit képzelsz magadról, ki vagy te, hogy örömben élj, amikor annyi fájdalom van a világban?”

Csak később értettem meg, hogy ez az őrült pánikroham elmém bizonytalanságának és annak az eredménye, hogy kivetíti rejtett félelmeit. Szerencsére sikerült megnyugtatnom magamat, az elkövetkezendő hetekben azonban állandóvá váltak a szorongásos rohamaim. Megzavarták mindennapi rutinomat, tönkretették az edzésemet, és a másokkal folytatott beszélgetésekbe is befurakodtak. A szorongás lett az új normális állapotom.

Egy éjszaka, egy újabb sírógörcs és szorongásos érzelmekkel teli roham után olyannyira elfajultak a dolgok, hogy az egész testem megbénult. Tisztában voltam azzal, hogy el kellene mennem egy orvoshoz, a pánikrohamok ugyanis teljesen legyengítettek, és már komoly negatív hatással voltak az életemre. Kétségbeesésemben így kiáltottam: „Kétségbe vagyok esve, és segítségre van szükségem!” De amint felvettem a telefont, hogy időpontot egyeztessek az orvosommal, olyan érzésem támadt, mintha egy láthatatlan erő visszatartana attól, hogy tárcsázzak. Hallottam, ahogy egy belső hang azt súgja: Nem oldhatsz meg egy „belső” (spirituális) helyzetet „külső” (orvosi) segítséggel.

Ekkor jöttem rá, hogy a saját utam most sokkal mélyebbre visz, mint amilyen mélyre előtte valaha is eljutottam… és hogy semmilyen figyelemelterelés, evés, shoppingolás, edzés, sírás, volt barátoknak való üzengetés, tabletta vagy orvos nem menthet meg a pánikrohamoktól. Voltak olyan időszakok az életemben, amikor ezek a dolgok segítettek: sőt, tulajdonképpen megmentettek, és hiszek is abban, hogy mindezek hasznosak is lehetnek az utazásunk során. Ebben a pillanatban azonban arra volt szükségem, hogy elszakadjak a külső zavaró tényezőktől, és belső utazásra induljak. Nem rejtőzhettem el többé saját magam elől.

Amikor elkezdtem gyakorolni azokat a spirituális leckéket, amiket bemutatok ebben a könyvben, felfedeztem, hogy szorongásos rohamaimon keresztül a bennem rejlő feloldatlan és egyensúlyukból kizökkent részeim nyilvánulnak meg. Azok a részek, amik nem voltak összhangban valódi természetemmel. Mindannak ellenére, amit eddigi életem során tanultam meg, még mindig voltak bennem sebek, bizonytalanságok és rejtett traumák, amik elrejtették mélyebb, belső bölcsességemet. Hirtelen nyilvánvalóvá vált, hogy nem léphetek tovább, ha ilyen megoldatlan problémák maradnak mögöttem. Hát így kezdődött az egész: a gyógyulás felé vezető utam arról szólt, hogy a spirituális leckék segítségével újra összeszedjem a darabjaimat, és visszanyerjem igazi erőmet.

Olyan emberként, aki azzal töltötte az elmúlt évtizedet, hogy megtanítsa másoknak, hogyan találjanak rá a boldogságra, hogyan szeressék önmagukat és hogyan váljanak örömkeresővé (miután én magam is rátaláltam ezekre a módszerekre), két kínzó kérdéssel kellett szembenéznem: miért szorongok, és miért éppen most? Rájöttem, hogy mindaz, ami velem történik, egy újabb csata a személyes fejlődésemben. Egy csata, amiben a külvilág harcol a belső világommal, régi önmagam feltörekvő énemmel, az elmém a szívemmel. Eljött az ideje, hogy teljességgé változtassam megrekedésemet, békévé a pánikomat és nyugalommá a bennem lakozó káoszt.

Beláttam, hogy meg kell tanulnom, mit jelent számomra a hit, s le kell tisztáznom magamban, hogy tudok-e igazán békében élni az ismeretlen és a káosz közepette. Arra is rá kellett jönnöm, mit jelent számomra Isten. A könyv olvasása közben észre fogod venni, hogy felváltva használom az „Isten” az „Isteni Szeretet”, az „Univerzum”, „a Forrás Energiája”, a „Végtelen Teremtő” és a „Szent Forrás” kifejezéseket. Így próbálok rámutatni arra a csodálatos, jóindulatú erőre, ami ott rejlik minden teremtés mögött. Ennek az isteni energiának számtalan neve van – válaszd azt, amelyik a legjobban tetszik. És ha egyik sem rezonál veled, csak válassz ki bátran egy olyat, amit a magadénak érzel. (A könyvben bemutatott koncepció működik, függetlenül attól, miben hiszel.)

Amikor elkezdtem megvalósítani azokat a spirituális leckéket, amiket a könyvben is bemutatok, a vezérfényemmé és mindennapi iránymutatóimmá váltak, majd hamarosan elkezdték megváltoztatni az életemet. Egyre inkább érezni kezdtem a különbséget aközött, amikor nem vagyok összhangban valódi önmagammal, és aközött, amikor igen. Amikor kizökkenünk az egyensúlyunkból, általában kétségbeesünk, aggódunk, felemészt minket a félelem, megpróbáljuk irányítani az életet, s a megszállottjaivá válunk a problémáknak. Ezzel szemben, amikor összhangban vagyunk valódi önmagunkkal (ezt az állapotot „veleszületett bölcsesség”-nek vagy „az igazi természetünk”-nek nevezem), nyugodtak, higgadtak, lazák vagyunk, és a jelenben élünk. Amikor összekapcsolódunk az Univerzum szerető energiájával és a bennünk rejlő legmagasabb potenciállal, békére lelünk, függetlenül attól, mi zajlik éppen a külvilágban. Fő feladatomnak azt tekintettem, hogy újra megtaláljam az összhangot, és ez tényleg működött.

ÉLETIGAZSÁG: HA ELKÖTELEZŐDÜNK AMELLETT, HOGY JOBBAN ÉREZZÜK MAGUNKAT, AZ UNIVERZUM TÁMOGATNI FOGJA A TETTEINKET.

És most ugorjunk előre hat hónapot, 2020 telének végére, illetve tavaszának elejére, amikor a világot megtámadta a koronavírus egy új törzse. Kollektív, globális szinten uralkodott el a félelem, és nap mint nap tanúja voltam a szomszédaimon, a barátaimon és idegen embereken eluralkodó szorongásnak. Azt terveztem éppen, hogy egy egész éves előadói turnéra indulok, elvonulásokat vezetek, és világszerte előadásokat tartok. Pár nap alatt azonban az összes eseményt lemondták. Az volt az első gondolatom, hogy „Na ez az, amitől hat hónapja annyira féltem! Mindent el fogok veszíteni!” De aztán gyorsan összeszedtem magam, és képes voltam megfordítani a gondolataimat. Úgy döntöttem, bízom az Univerzum bennem is ott rejlő bölcsességében, és továbbra is arra koncentrálok, hogy az összhang állapotában maradjak. Mindezt tettem úgy, hogy bíztam a megérzéseimben, amik segítettek eligazodnom a káoszban és félelemben felsejlő és folyamatosan változó új világban.

Érdekes volt ez a változás, mert hirtelen beléptünk az emberiség történelmének legzavarosabb korszakába. Az egész világ leállni látszott, s szembe kellett néznünk a valaha látott legmegosztóbb politikai környezettel, a klímaváltozás okozta katasztrófák pedig az egész bolygóra kiterjedtek. A félelem minden eddiginél hatalmasabb méreteket öltött, a bolygó, ahol élünk, válságban volt, és vele együtt az egész emberiség is. A káosz közepette azonban mégis állandó nyugalmat tapasztaltam, sőt, egyfajta zen állapotba kerültem, akárcsak Buddha. Állandó volt bennem a béke. Miközben néztem a többi embert, ahogy pánikszerűen rohangál, ahogy a szélsőséges szorongás, félelem és aggodalom képsorai vonultak el előttem lépten-nyomon, rájöttem, hogy a könyvemben bemutatott gyakorlatok segítségével megtanultam megtestesíteni a legigazibb, legistenibb természetet. Ez magabiztosságot adott ahhoz, hogy tudjam, mindig minden a legnagyobb rendben van, még akkor is, ha nem úgy tűnik.

A könyv olvasása során meg fogod ismerni azokat a lépéseket, amiket én tettem meg, hogy elérkezzek a megingathatatlan belső békéhez. Minden egyes leckében találkozol majd kulcsmondatokkal, amiket Életigazságoknak neveztem el. Ezek univerzális törvények, a spirituális bölcsesség egy-egy darabkái, amiket mantraként vagy egyszerűen csak a lecke alaptanításának összefoglalójaként ismételgethetsz. Meg fogom osztani veled ugyanazokat az eszközöket, amiket én használtam igazi természetem visszaszerzéséhez, beleértve a naplóírást, a mantrákat, a meditációs gyakorlatokat és az imákat is. Ezeket a könyv végén is összegyűjtöttem neked, és egyedül, de könyvklubokban vagy csoportokban is gyakorolhatod őket. Mindent azzal a céllal osztok meg veled, hogy visszatérj önmagadhoz.

Ez nem egy hiten alapuló vallásos könyv. Inkább azt a folyamatot szeretném bemutatni neked, hogyan kapcsolódhatsz össze a szeretet összes formájával, és hogyan léphetsz kapcsolatba azzal, ami igaz és valós. Ha kapcsolatban állsz igazi önmagaddal és Istennel, a világgal is harmóniában leszel. Nem számít, mi történik körülötted, képes leszel rálelni az igazi belső békére.

ÉLETIGAZSÁG: HA KAPCSOLATBAN ÁLLSZ VALÓDI TERMÉSZETEDDEL, MEGSZABADULSZ A FÉLELEMTŐL, ÉS SZERT TESZEL A BÉKE HATALMÁRA.

A könyvben bemutatott tizenegy spirituális lecke alkalmazásával még az emberiség egyik legborzalmasabb korszakában is megőriztem magamban a mély nyugalmat és belső békét. Ezt azért mondom, hogy inspiráljalak téged, hiszen benned is ott rejlik az erő, hogy megőrizd a fényt, és eggyé válj a békével. Nem számít, min mentél keresztül, elsődleges állapotod a béke is lehet. Az a legfőbb vágyam, hogy megszabadulj az aggodalmaktól, a félelemtől és a szorongástól, hogy rálépj az igazi utadra, és aktiváld a saját erődet, a benned rejlő fényt és szeretetet. Akár jobb karrierre, szorosabb kapcsolatokra, egészségesebb testre vagy nagyobb bőségre vágysz, minden lehetséges, s ha nem a félelemmel és a kétségbeeséssel, hanem a megérzéseiddel és a szeretettel állsz kapcsolatban, könnyű is lesz elérned céljaidat. Ha megérted a rendelkezésedre álló spirituális leckéket, megváltoznak az energiáid, és egy természetes áramlásban találod magad.

Valószínűleg már korábban is találkoztál könyvekkel, tanfolyamokkal, képzésekkel és tanítókkal, és megpróbáltad helyrehozni a dolgokat. Talán működtek is egy darabig, de nem sokáig. Megpróbáltál különböző eszközöket alkalmazni az életedben, de még mindig szorongsz, aggódsz, bizonytalanság gyötör, vagy egyszerűen csak nem érzed jól magad. Ismerem ezt az érzést. Én is ebben az érzelmi állapotban voltam több mint három évtizeden át. Úgy próbáltam megoldani a dolgokat, hogy kívülről kezeltem őket. Egy új diétával, egy új kapcsolattal vagy egy új kreatív projekttel, mindezt abban a reményben, hogy a sikeres eredmény majd megadja nekem azt az érzést, amit hiányoltam. De sohasem ez történt – mulandó volt minden. Ezért is ültem le, hogy megírjam ezt a könyvet. Visszatekintve rájöttem, hogy az életutam azért vezetett át éppen azokon a tapasztalatokon, amik értek engem, hogy aztán az isteni leckéken keresztül végül elérhessem a teljességet. Miután rájöttem, hogy nem várhatok többé arra, hogy jobban érezzem magam, nem akartam egy külső forrástól várni a saját békémet és erőmet.

A könyvemben bemutatott leckék egy életmódot mutatnak be. Egy filozófiát, hogy mélyebb, gyümölcsözőbb kapcsolatot alakítsunk ki valódi önmagunkkal és a világgal. Sokan közülünk azért nem tudunk igazán pozitív változásokat vagy eredményeket megtapasztalni, mert megrekedtünk a múltunkban. Ha úgy érkeztél ebbe a folyamatba, hogy reménytelenséget érzel, nem vagy egyedül. Én is tehetetlenséget és reménytelenséget éreztem, ezért szükségem volt egy biztonságos helyre, ahol újra összeszedhetem magam. Ez az utazás, amire most indulsz, egy biztonságos hely, ahol visszaszerezheted az önmagadba és az Univerzumba vetett bizalmadat és hitedet. Visszavisz téged oda, ahol összekapcsolódhatsz azzal a valakivel, aki igazán vagy, a teljességnek e tisztásáról pedig mindaz, ami nem szolgál téged – legyen szó túlsúlyról, önpusztító viselkedésmintákról vagy függőségekről, szűkös anyagi helyzetről, az önmagaddal és a másokkal való mérgező kapcsolataidról, zaklatott napokról vagy szorongásról –, automatikusan eltűnik, s a helyére béke és szeretet lép majd.

Amit a kezedben tartasz, azok Életigazságok formájában megfogalmazott spirituális leckék. Ez egy inspiráló életvezetési tanácsadó, ami olyan spirituális, természetes és univerzális törvényeken alapul, amik az egész teremtést irányítják. Ezeket az irányadó elveket nemcsak én használtam a saját életemben, hanem klienseim és a workshopjaimon részt vevő emberek százai is alkalmazták, s tapasztalták meg első kézből az erejüket. Miközben tanultam, megértettem és alkalmaztam őket, az életem az üzenetemmé vált. Jelen vagyok, békés vagyok, s szeretem önmagamat és az életemet is. A szorongásom, az aggódásom és a depresszióm elmúlt. Különösebb erőfeszítés nélkül leadtam 22 kilót (és még többet is le fogok). Teljesen megszabadultam az adósságaimtól, nyugodtabb vagyok, és sokkal jobban kapcsolódom önmagamhoz és másokhoz. Az életem sokkal könnyebb, kevésbé drámai, és egyértelműen élvezetesebb. Természetesen most is vannak rossz pillanataim és napjaim, de ilyenkor csak visszatérek a könyvben bemutatott leckékhez, és gyorsan visszatérek az összhanghoz. Ezek a leckék előrébb visznek téged, és finoman emlékeztetnek arra, hogy minden rendben lesz, ha aktiválod a benned rejlő szeretetet, és nem a külvilágban uralkodó félelemre támaszkodsz. Minden pillanatban kétféle dolog közül választhatunk: vagy a belső bölcsességünk és igazi természetünk inspirál és irányít minket, vagy hagyjuk, hogy eluralkodjon rajtunk a félelem és az aggodalom. Én az igazságot és a bölcsességet választottam. Csatlakozz hozzám.

A másik oka annak, hogy most fontosnak tartottam megírni és kiadni ezt a könyvet, az volt, hogy kollektíven átálltunk a tudatosság egy magasabb rezgési szintjére, s az intuíció egy új korszakába léptünk, amit az asztrológiában a Vízöntő korszakának hívnak. Ahogy a bolygó rezgése tovább gyorsul, fel kell ébresztenünk intuitív természetünket. Hogy optimálisan működjünk, eszközökre van szükségünk. Az átmeneti időszakokban való helyes eligazodáshoz, a nyugalom megőrzéséhez a káosz közepette, és a félelem hitté alakításához nem adtak eszközöket a kezünkbe. Nincs olyan modern útiterv, amivel elnavigálhatnánk ezek között a változások között, ezért is döntöttem úgy, hogy megírom ezt az útmutatót. Az a célom vele, hogy segítsek mindannyiunknak megérteni és felgyorsítani életünk következő szakaszát, és hogy több békét hozzak a világnak. Ha a saját életedben is alkalmazod a könyvben bemutatott leckéket, megtapasztalhatod a megingathatatlan belső békét, ami a valódi természetünk. Olyan hatékony stratégiákat osztok meg veled, amik segítenek neked, hogy kezelni tudd önmagad átalakulását, felébresztik belső bölcsességedet (hogy bízni tudj a megérzéseidben), és egyengetik utadat, hogy találkozhass hiteles, igazi erőddel (az Univerzum belső bölcsességével).

Képzeld el, hogy olyan erős és csodálatos a belső hited és bizalmad, hogy minden pillanatban száz százalékig egységben vagy valódi önmagaddal, és tisztában vagy a döntéseiddel. Nem aggódsz többé, nem kételkedsz önmagadban, nem ítélkezel, nem félsz, és nem vagy bizonytalan. Nem szégyenkezel, nem vagy féltékeny, és nincs bűntudatod. Úristen, milyen csodálatos lenne az élet, ha mindannyiunkat a szeretet, a kedvesség és az együttérzés irányítana! Mindenkinek ilyen életet kívánok, és tudom, hogy ez lehetséges. Ezért vagyunk itt. Te is a szilárd belső békéhez való hozzáféréssel születtél, és minden azzal kezdődik, hogy visszatérsz önmagadhoz: valódi lényegedhez és az isteni önmagadról való tudatosságodhoz.

Több ez az írás puszta könyvnél. Egy felhívás inkább, egy kiáltvány, ami arra szólít fel, hogy ébreszd föl belső csodádat, s mutasd meg a valódi fényedet. Itt az ideje, hogy kapcsolatba lépjünk a fényünkkel, a szeretetünkkel és az emberségünkkel.

Az elmúlt évtizedben nagyon sok spirituális mestert tanulmányoztam, és ismertem meg a világ minden táján. Munkámat és életszemléletemet tanítóim és mentoraim inspirálták és befolyásolták, például Abraham és Esther Hicks, Kryon és Lee Caroll, dr. Peebles és Summer Bacon, Sanaya Roman és Duane Packer (akik Orinnal és DaBennel dolgoznak együtt), Paul Selig és a Guides, a taoizmus, a buddhizmus, a spiritualitás, valamint A csodák tanításában és a The Ra Material: The Law of Oneban olvasott leckék. A kezedben tartott könyv összefoglalja kollektív bölcsességüket, és elősegíti, hogy egy sokkal szeretetteljesebb világban éljünk. Közülünk oly sokan keresnek megvilágosodást vagy spirituális iránymutatást, és amint felfedezzük, hogy valódi erőnk tulajdonképpen a saját lelkünk, megváltozunk, összhangot teremtünk, az életünk pedig egyre lágyabbá és könnyebbé válik.

Az általunk végzett munka összhangban áll a következő alapgondolatokkal:

1. Mi valójában nem spirituális tapasztalatokat szerző emberi lények vagyunk, hanem olyan spirituális lények, akik emberi tapasztalatokat élnek át.{1}

2. Te teremted a saját valóságodat a gondolataiddal, az észleléseddel, a döntéseiddel és a tudatoddal.{2}

3. Mindent a Forrás Energiája irányít. Minden energia másfajta frekvencián rezeg. És a hasonló rezgés vonzza a hasonlót.{3}

4. Az életed egy folyamatosan kibontakozó kreatív kaland.{4}

Ha megértjük és megvalósítjuk ezeket az alapvető gondolatokat, az élet igazi tánccá válik, és szó szerint elkezdünk játszani a világgal, mert nagyobb békét fogunk érezni, mint valaha. Azért vagy itt, hogy élvezd az életet, és nem azért, hogy aggódj miatta. Ha mélyebbre merülsz az utazásodban, bízni fogsz a folyamatban, és ellazulsz a tapasztalataidban. Hamarosan, különösebb erőfeszítés nélkül szinkronicitásban és végtelen áramlásban fogsz élni. Minden veled kezdődik. Azzal, hogy a kezedbe vetted ezt a könyvet, kijelentetted: „Békét akarok. Készen állok arra, hogy visszatérjek önmagamhoz.”

ÉDESVÍZ WEBÁRUHÁZ
AKCIÓK • INFORMÁCIÓK

webaruhaz@edesviz.hu
00-36-30-781-5474
www.edesviz.hu

ÉDESVÍZ KÖNYVESBOLT
1053 BUDAPEST • MÚZEUM KRT. 23.

konyvesbolt@edesviz.hu
00-36-30-919-5314

ÉDESVÍZ KÖZÖSSÉG
ÉRDEKESSÉGEK • KÖNYVRÉSZLETEK • JÁTÉKOK

A mindennapokra!

ÉDESVÍZ KIADÓ

ÉDESVÍZ NAGYKERESKEDÉS
VISZONTELADÓINKNAK

nagyker@edesviz.hu
00-36-30-781-5474

ÉDESVÍZ + magazin
Cikkek az
EGÉSZSÉG • ÖNFEJLESZTÉS • EZOTÉRIA
témaköreiben

Érdekes információk szerzőkről és könyvekről

Keresd a www.edesvizkiado.hu címen

{1} Wayne Dyer: You’ll See It When You Believe It. New York: HarperCollins, 2001.

{2} Summer Bacon: This School Called Planet Earth. Flagstaff, AZ: Light Technology Publishing, 2005.

{3} Esther és Jerry Hicks: Ask and It Is Given: Learning to Manifest Your Desires. Carlsbad, CA: Hay House, 2004.

{4} Dr. James Martin Peebles: „The Three Principles”, www.summerbacon.com/the-three-principles.html – utolsó letöltés: 2020. május 12.